Държавен вестник, бр. 65, 2007 г., стр. 77

Б Р О Й  65
Д Ъ Р Ж А В Е Н   В Е С Т Н И К
С Т Р .  77
КОМИСИЯ
ЗА ФИНАНСОВ НАДЗОР
Наредба за изменение и допълнение на Наред-
ба № 27 от 2006 г. за реда и методиката за обра-
зуване на техническите резерви от застрахо-
вателите и на здравноосигурителните резерви
(ДВ, бр. 36 от 2006 г.)
§ 1. В чл. 8 се правят следните изменения и
допълнения:
1. Алинея 3 се изменя така:
“(3) Претенциите по застрахователни или
здравноосигурителни договори, предявени по
съдебен ред, по които има произнасяне на съда,
се включват в резерва с пълния размер на ува-
жената претенция, в т.ч. за присъдените лихви
и разноски.”
2. Създават се нови ал. 4, 5, 6, 7 и 8 със след-
ното съдържание:
“(4) Претенциите по застрахователни или
здравноосигурителни договори, предявени по
съдебен ред, за които дружеството е уведомено
и по които няма произнасяне на съда, или кои-
то са били отхвърлени на предходна инстанция,
преди решението да е влязло в сила, се включ-
ват в резерва, като цената на исковете, заедно
с дължимите лихви и известните разноски по
делата, се коригират с коефициент.
(5) Коефициентът по ал. 4 се  изчислява еже-
годно към 31 декември от всяко дружество,  като
стойността му не може да бъде по-ниска от от-
ношението между:
1. общия размер на исковете, уважени с влез-
ли в сила решения, срещу дружеството и на
съдебните спогодби през предходните три го-
дини (в т. ч. за главница, лихва и разноски) и
2.  общия размер на предявените претенции
по исковите молби, по които са били постано-
вени влезлите в сила решения по т. 1 и са били
постигнати съдебните спогодби.
(6) Коефициентът по ал. 4 се  изчислява по
видове застраховки. По застраховките по раз-
дел II, буква А, т. 10.1 от приложение № 1 към
Кодекса за застраховането се изчислява отдел-
но за имуществени и неимуществени вреди.
(7) Към документите и в сроковете по чл. 99,
ал. 1, т. 2 от Кодекса за застраховането и по
чл. 99м, ал. 1, т. 2 от Закона за здравното оси-
гуряване дружествата представят стойностите
на използваните коефициенти по видове заст-
раховки и справка, съдържаща информация за:
1. съдебните решения и съдебните спогодби
по дела по застрахователни (здравноосигури-
телни) претенции, които са влезли в сила в три-
годишния период преди датата на представяне
на справката и размера на присъдената или
договорената сума (в т. ч. за главница, лихви и
разноски) и
2. исковите молби, във връзка с които са били
произнесени влезлите в сила съдебни решения
или са били постигнати съдебните спогодби и
размера на предявените претенции (в т. ч. за
главница, лихви и съдебни разноски).
(8) Коефициентът се прилага за една финан-
сова година, като за всяка следваща се преизчис-
лява на база предходен тригодишен период.”
3. Досегашната ал. 4 става ал. 9.
§ 2. В чл. 9, ал. 5 думата “Размерът” се заме-
ня с “Методът за образуване”.
Преходни и заключителни разпоредби
§ 3. Застрахователите, които преизчислят
размера на резерва за предстоящи плащания по
реда на тази наредба към 30.09.2007 г., предста-
вят информацията по чл. 8, ал. 7 заедно с триме-
сечните справки за третото тримесечие на 2007 г.
§ 4. Наредбата се издава на основание чл. 68,
ал. 4 от Кодекса за застраховането и чл. 90в,
ал. 4 от Закона за здравното осигуряване и е
приета с решение № 85-Н от 25 юли 2007 г. на
Комисията за финансов надзор.
Председател: Ап. Апостолов
38894
НЕОФИЦИАЛЕН РАЗДЕЛ